Tomate

Tomate sen fruta hu da xunjan per tomateplanta.

Fe asel, tomateplanta xunjan in centroli Amerika ji sudeli Amerika. Lexi tomate ofya lexi tomatl of aselli basa fe hin loka.

Fe nunya, tomate sen un to of maxim yamdo fruta. To benongyo in kriban moy daygeo, pimpan in plantobaytu cel na produti max tomate per maxmo lil perya fe geo.

Maxim konodo tomate sen esferli ji roso.

Tipo


Hay multi tipo fe tomate. Kolor abil na sen roso, jalo, orange, kijawi ji syahe. Perya abil na hare figura fe kolor (fe misal roso ji syahe). Bannumer tipo sen lil, alo tipo sen day. Bannumer tipo sen esfer, alo sen lungo (kom barinjen), alo hare liljabal.

Yongu de tomate offolo tipo. Bannumer tipo sen maxmo yongudo cel na fale salada, alo to beyongu cel na fale supa. Lil tomate maxim pimpan beyam jinji nenyon jumbigi denpul kom lilyam (Englisali snack).

Censucu


Dur censucu, tomate sencu maxmo day ji abil na xorhare alo kolor. Fe multi tipo fe tomate, roso kolor ixara ki tomate sen censu. Censu tomate hare maxmo sukeri ji sen bon cel na beyam.

Yongu

 * Pitza
 * Salada
 * Supa
 * Sandwici
 * Hamburger
 * Sawsa (Tomatesawsa)